CELEX: 32016R0892
Language: et
Date: 2016-06-07 00:00:00
Title: Komisjoni rakendusmäärus (EL) 2016/892, 7. juuni 2016, millega pikendatakse Euroopa Parlamendi ja nõukogu määrustega (EL) nr 575/2013 ja (EL) nr 648/2012 ette nähtud üleminekuperioode seoses omavahendite nõuetega kesksete vastaspoolte vastu olevate nõuete puhul (EMPs kohaldatav tekst)

8.6.2016   
            
            
               ET
            
            
               Euroopa Liidu Teataja
            
            
               L 151/4
            
         KOMISJONI RAKENDUSMÄÄRUS (EL) 2016/892,
   7. juuni 2016,
   millega pikendatakse Euroopa Parlamendi ja nõukogu määrustega (EL) nr 575/2013 ja (EL) nr 648/2012 ette nähtud üleminekuperioode seoses omavahendite nõuetega kesksete vastaspoolte vastu olevate nõuete puhul
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 26. juuni 2013. aasta määrust (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta, (1) eriti selle artikli 497 lõiget 3,
   ning arvestades järgmist:
   
               (1)
            
            
               Selleks et hoida ära häireid rahvusvahelistel finantsturgudel ning mitte karistada krediidiasutusi ja investeerimisühinguid rangemate omavahendite nõuete kehtestamisega olemasolevatele kesksetele vastaspooltele nõuetele vastava keskse vastaspoolena tegutsemiseks loa andmise või sellena tunnustamise protsessi ajal, on määruse (EL) nr 575/2013 artikli 497 lõigetega 1 ja 2 ette nähtud üleminekuperiood, mille jooksul krediidiasutused või investeerimisühingud võivad kõiki keskseid vastaspooli, kellega liidus asutatud krediidiasutused ja investeerimisühingud kliirivad tehinguid, käsitada nõuetele vastavate kesksete vastaspooltena.
            
         
               (2)
            
            
               Määrusega (EL) nr 575/2013 muudeti ka määrust (EL) nr 648/2012 (2) seoses teatavate sisenditega, mida kasutatakse krediidiasutuste ja investeerimisühingute omavahendite nõuete arvutamiseks kesksete vastaspoolte vastu olevate nõuete puhul. Sellest tulenevalt on määruse (EL) nr 648/2012 artikli 89 lõikega 5a ette nähtud, et teatavad kesksed vastaspooled edastavad piiratud ajavahemiku jooksul teavet oma kliirivatelt liikmetelt saadud alustamise tagatise kogusumma kohta. Kõnealune üleminekuperiood vastab määruse (EL) nr 575/2013 artiklis 497 sätestatud üleminekuperioodile.
            
         
               (3)
            
            
               Mõlemad üleminekuperioodid pidid lõppema 15. juunil 2014.
            
         
               (4)
            
            
               Määruse (EL) nr 575/2013 artikli 497 lõikega 3 on antud komisjonile õigus võtta vastu rakendusakt, et pikendada omavahendite nõuetega seotud üleminekuperioodi erakorralises olukorras kuue kuu võrra. Kõnealust ajapikendust tuleks kohaldada ka määruse (EL) nr 648/2012 artikli 89 lõikes 5a sätestatud tähtaegade suhtes. Kõnealuseid üleminekuperioode pikendati komisjoni rakendusmäärustega (EL) nr 591/2014, (3) (EL) nr 1317/2014, (4) (EL) 2015/880 (5) ja (EL) 2015/2326 (6)15. juunini 2016.
            
         
               (5)
            
            
               Olemasolevatele liidus asutatud kesksetele vastaspooltele loa andmise protsess on käimas, kuid ei jõua 15. juuniks 2016 lõpule. Kaks liidus asutatud keskset vastaspoolt on endiselt loa ootel. Üleminekuperioodi pikendamata jätmine tähendaks liidus asutatud krediidiasutustele ja investeerimisühingutele, kellel on nende kahe keskse vastaspoole vastu nõuded, nimetatud nõuetest tulenevate omavahendite nõuete märkimisväärset suurenemist. Kuigi selline suurenemine võib olla üksnes ajutine, võib see tingida nende krediidiasutuste ja investeerimisühingute loobumise otsesest osalemisest kõnealustes kesksetes vastaspooltes või, vähemalt ajutiselt, nende krediidiasutuste või investeerimisühingute klientidele kliirimisteenuste osutamise katkestamist, põhjustades seega häireid turgudel, kus kõnealused kesksed vastaspooled tegutsevad, ja potentsiaalselt ka kogu liidu turgudel.
            
         
               (6)
            
            
               Mis puudutab kolmandates riikides asutatud keskseid vastaspooli, kes on siiani tunnustamist taotlenud, siis Euroopa Väärtpaberiturujärelevalve on juba tunnustanud 17 keskset vastaspoolt. Neist kesksetest vastaspooltest kuut, asukohaga Kanadas, Mehhikos, Lõuna-Aafrika Vabariigis ja Šveitsis, tunnustati pärast rakendusmääruse (EL) 2015/2326 vastuvõtmist. Lisaks võidakse Lõuna-Korea ja Ameerika Ühendriikide keskseid vastaspooli tunnustada vastavalt komisjoni rakendusotsuste (EL) 2015/2038 (7) ja (EL) 2016/377 (8) alusel. Aga ülejäänud kolmandates riikides asutatud kesksed vastaspooled on endiselt tunnustamise ootel ja tunnustamise protsessiga ei jõuta lõpule 15. juuniks 2016. Juhul kui ülejäänud kesksete vastaspoolte vastu nõudeid omavatele krediidiasutustele ja investeerimisühingutele kehtivat üleminekuperioodi ei pikendata, võib nende kesksete vastaspoolte teenindatavate turgude tegevus olla tõsiselt häiritud samadel põhjustel nagu üleminekuperioodi pikendamata jätmise korral liidus asutatud kesksete vastaspoolte puhul.
            
         
               (7)
            
            
               Seepärast jääks ka pärast rakendusmäärusega (EL) 2015/2326 ette nähtud üleminekuperioodi lõppemist alles vajadus hoida ära häireid liidu sees ja väljaspool seda asuvatel finantsturgudel, mis tingis varem määruse (EL) nr 575/2013 artikli 497 lõigetes 1 ja 2 sätestatud üleminekuperioodi pikendamise kolmandates riikides asutatud kesksete vastaspoolte puhul. Üleminekuperioodi uus pikendamine peaks võimaldama liidus asutatud krediidiasutustel ja investeerimisühingutel (või nende väljaspool liitu asutatud tütarettevõtjatel) vältida omavahendite nõuete märkimisväärset suurenemist tulenevalt sellest, et kesksetele vastaspooltele (kes pakuksid realistlikul ja kättesaadaval viisil spetsiifilisi kliirimisteenuseid, mida liidus asutatud krediidiasutused ja investeerimisühingud või nende väljaspool liitu asutatud tütarettevõtjad vajavad) loa andmise või tunnustamise protsess ei ole lõpule jõudnud. Seepärast on asjakohane üleminekuperioode pikendada veel kuue kuu võrra.
            
         
               (8)
            
            
               Käesolevas määruses sätestatud meetmed on kooskõlas Euroopa panganduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 575/2013 artikli 497 lõigetes1 ja 2 ning määruse (EL) nr 648/2012 artikli 89 lõike 5a esimeses ja teises lõigus osutatud 15-kuulisi perioode, mida on juba rakendusmääruse (EL) nr 591/2014 artikli 1, rakendusmääruse (EL) nr 1317/2014 artikli 1, rakendusmääruse (EL) 2015/880 artikli 1 ja rakendusmääruse (EL) 2015/2326 artikli 1 kohaselt pikendatud, pikendatakse veel kuue kuu võrra ehk 15. detsembrini 2016.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. juuni 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 176, 27.6.2013, lk 1.
   
      (2)  Euroopa Parlamendi ja nõukogu 4. juuli 2012. aasta määrus (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta (ELT L 201, 27.7.2012, lk 1).
   
      (3)  Komisjoni 3. juuni 2014. aasta rakendusmäärus (EL) nr 591/2014, millega pikendatakse Euroopa Parlamendi ja nõukogu määrustega (EL) nr 575/2013 ja (EL) nr 648/2012 ette nähtud üleminekuperioode seoses omavahendite nõuetega kesksete vastaspoolte vastu olevate nõuete puhul (ELT L 165, 4.6.2014, lk 31).
   
      (4)  Komisjoni 11. detsembri 2014. aasta rakendusmäärus (EL) nr 1317/2014, millega pikendatakse Euroopa Parlamendi ja nõukogu määrustega (EL) nr 575/2013 ja (EL) nr 648/2012 ette nähtud üleminekuperioode seoses omavahendite nõuetega kesksete vastaspoolte vastu olevate nõuete puhul (ELT L 355, 12.12.2014, lk 6).
   
      (5)  Komisjoni 4. juuni 2015. aasta rakendusmäärus (EL) 2015/880, millega pikendatakse Euroopa Parlamendi ja nõukogu määrustega (EL) nr 575/2013 ja (EL) nr 648/2012 ette nähtud üleminekuperioode seoses omavahendite nõuetega kesksete vastaspoolte vastu olevate nõuete puhul (ELT L 143, 9.6.2015, lk 7).
   
      (6)  Komisjoni 11. detsembri 2015. aasta rakendusmäärus (EL) 2015/2326, millega pikendatakse Euroopa Parlamendi ja nõukogu määrustega (EL) nr 575/2013 ja (EL) nr 648/2012 ette nähtud üleminekuperioode seoses omavahendite nõuetega kesksete vastaspoolte vastu olevate nõuete puhul (ELT L 328, 12.12.2015, lk 108)
   
      (7)  Komisjoni 13. novembri 2015. aasta rakendusotsus (EL) 2015/2038 keskseid vastaspooli käsitleva Korea Vabariigi õigusraamistiku samaväärsuse kohta Euroopa Parlamendi ja nõukogu määruse (EL) nr 648/2012 (börsiväliste tuletisinstrumentide, kesksete vastaspoolte ja kauplemisteabehoidlate kohta) nõuetega (ELT L 298, 14.11.2015, lk 25).
   
      (8)  Komisjoni 15. märtsi 2016. aasta rakendusotsus (EL) 2016/377 selliseid keskseid vastaspooli käsitleva Ameerika Ühendriikide õigusraamistiku samaväärsuse kohta Euroopa Parlamendi ja nõukogu määruse (EL) nr 648/2012 nõuetega, millele on andnud tegevusloa ja mille üle teeb järelevalvet Commodity Futures Trading Commission (ELT L 70, 16.3.2016, lk 32).